41. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 600  της 26 Ιουλ./8 Αυγ. 1979 (ΦΕΚ Α΄ 179) Περί συμπληρώσεως διατάξεών τινων του Π.Δ. 813/1977 «περί μετατροπής λειτουργουσών Ιδιωτικών Τεχνικών και Επαγγελματικών Σχολών εις Ιδιωτικά Τεχνικά ή Επαγγελματικά Λύκεια ή Ιδιωτικάς Τεχνικάς και Επαγγελματικάς Σχολάς». Έχοντες υπ’ όψει: 1.Τας διατάξεις των άρθρ. 8 (παρ. 3) και 49 (παρ. 9) του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Τας διατάξεις του άρθρ. 16 (παρ. 2) του Νόμ. 817/1978 «περί ρυθμίσεως ενίων εκπ/κών και εκκλησιαστικών θεμάτων». 3.Την υπ’ αριθ. 135/1978 γνωμοδότησιν του Κέντρου Εκπαιδευτικών Μελετών και Επιμορφώσεως (Κ.Ε.Μ.Ε.). 4.Την υπ’ αριθ. 201/1.3.1979 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Άρθρ.1.-(Προσθέτει περίοδο στο εδάφ. γ΄ της παρ. 2 άρθρ. 2 Π.Δ. 813/1979, ανωτ. αριθ. 33). Άρθρ.2.-Τα της μετατροπής λειτουργουσών κατά την έναρξιν ισχύος του Νόμ. 576/1977 Μέσων και Κατωτέρων Ιδιωτικών Τεχνικών και Επαγγελματικών Σχολών εις Ιδιωτικάς Τεχνικάς και Επαγγελματικάς Σχολάς των ειδικοτήτων του ανωτέρω άρθρου διέπονται υπό των διατάξεων του Π.Δ. 813/1977 εξαιρέσει της διατάξεως της παρ. 2 του άρθρ. 1 αυτού, της διμήνου ανατρεπτικής προθεσμίας αρχομένης από της δημοσιεύσεως του παρόντος. Άρθρ.3.-Ως εργαστήρια μετά του αναγκαίου εξοπλισμού δια τας κατευθύνσεις ταύτας ορίζονται τα προβλεπόμενα υπό των διατάξεων του άρθρου του Π.Δ. 813/1977 και του παραρτήματος αυτού δια το τμήμα Γραμματέων των Επαγγελματικών Λυκείων Εργαστήρια Φυσικής ή Χημείας, ως και Δακτυλογραφίας και Εργασιών γραφείου. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 